**„Димитър Маджаров“ с най-високото отличие в категория „Храни и Месни продукти“ от Superbrands 2019**

**София, 28.11.2019** – Марката „Димитър Маджаров“ в категория „Храни и Месни продукти“ бе избрана за най-качествена, според журито на организацията и независимо онлайн гласуване проведено сред 2095 мъже и жени. Това е четвъртата награда, която компанията получава от глобалната организация. Призът бе връчен на г-н Димитър Маджаров и г-жа Юлия Маджарова на бляскава церемония в сряда, 27.11.

*„Благодарни сме за тази голяма чест, която ни отдават както нашите потребители, така и експертното жури на „Superbrands”. Награди като тази ни показват, че продуктите, които произвеждаме се оценяват високо именно заради тяхното добро качество.“,* **коментира Димитър Маджаров, собственик на компанията, технолог по образование.**

За седми пореден път глобалната организация Superbrands връчи своите награди за отличен брандинг на водещи потребителски и бизнес марки на българския пазар на тържествена церемония в Sofia Event Center.

*„Superbrands предоставя възможност на марките от различни сектори на икономиката да общуват по нов начин – като обменят идеи и практики за успешен бизнес. Това е и основният фокус на глобалната програма Superbrands – да промотира чрез своите издания изкуството на брандинга като професионална дисциплина, както и добрите бизнес практики. Ние като екип приемаме за кауза и промоцията на бранда България по света – това, което правят най-успешно лауреатите на нашите почетни отличия Superbrands“,* **каза Мила Векова, представител на Superbrands за България.**

Методиката на подбор и оценяване на брандовете е универсална за всички 80 страни, реализиращи промоционалната програма Superbrands. Селективният процес се осъществява на два етапа: чрез конфиденциално гласуване на членовете на независимото експертно жури – Борда на Superbrands Bulgaria, и чрез национално гласуване на потребителите в интернет, осъществено в партньорство с водещия институт за пазарни проучвания GfK Bulgaria. Това дава възможност експертното мнение да се разгледа успоредно с мнението на потребителите. В процеса на оценяване експертите и потребителите се ръководят от дефиницията и критериите на световната организация за Superbrands.

**За Димитър Маджаров:**

С повече от 25-годишна история, компания е утвърден производител на висококачествени, традиционни за българската кухня продукти. Марката „Димитър Маджаров” запазва семейните ценности и до днес, обвързвайки ги с качествата на своите продукти. Вярата, грижата и доверието са основата на ежедневния стремеж на компанията - колбаси и месни деликатеси с безкомпромисно качество и любими млечни продукти, приготвени в съответствие с традиционните рецепти.

От своето създаване марката „Димитър Маджаров” се налага като гаранция за висококачествени храни, с отличен автентичен вкус на месните и млечните продукти.

Именно постоянното качество и вкусови характеристики правят марката предпочитан избор за потребителите. През последните повече от 20 години продуктите на компанията са отличени с над петнадесет награди за качество от изложенията „Месомания” и „Светът на млякото“ - София, от Международен панаир - Пловдив, и др. „Димитър Маджаров” е отличена като най-качествената, надеждна и уникална марка сред българските потребители в своя клас в Superbrands 2010 и Superbrands 2014 и 2017. За клиентското доверие се в бранда ежедневно работят повече от 300 души, заети и в двете производства. По пазарните данни от първото шестмесечие на 2019г в сравнение със същия период на 2018г. компанията отново генерира ръстове в категориите бели саламурени сирена, кисели млека и сурово сушени колбаси.